# «ТАСДИҚЛАНГАН»

«DORI-DARMON» aksiyadorlik kompaniyasi акциядорлари умумий йиғилишининг

2023 йил «27» июндаги қарори билан

«DORI-DARMON» AKSIYADORLIK KOMPANIYASI

**КУЗАТУВ КЕНГАШИ ТЎҒРИСИДАГИ**

**НИЗОМИ**

# Тошкент - 2023 йил

**МУНДАРИЖА**

# Умумий қоидалар

1. **Кузатув кенгашининг ваколатлари**

# Кузатув кенгаши аъзоларини сайлаш, тайинлаш ва ваколатини муддатидан илгари тугатиш

1. **Кузатув кенгашининг аъзоларига қўйиладиган талаблар**

# Кузатув кенгашининг раиси

1. **Кузатув кенгашининг мажлислари**

# Кузатув кенгаши аъзоларининг ҳуқуқ ва мажбуриятлари

1. **Кузатув кенгаши аъзоларининг жавобгарлиги**
2. **Кузатув кенгаши қошидаги қўмиталар фаолияти**

# Якуний қоидалар

* 1. **УМУМИЙ ҚОИДАЛАР**
  2. Мазкур Низом Ўзбекистон Республикасининг «Акциядорлик жамиятлари ва акциядорларнинг ҳуқуқларини ҳимоя қилиш тўғрисида»ги Қонуни, бошқа қонунчилик актлари, «DORI-DARMON» акциядорлик компаниясининг Устави (матн бўйича «Компания»), Акциядорлик жамиятлари фаолиятининг самарадорлигини ошириш ва корпоратив бошқарув тизимини такомиллаштириш комиссиясининг 2016 йил 11 февралдаги 9-сонли йиғилиш баѐни билан тасдиқланган Корпоратив бошқарув кодексига мувофиқ ишлаб чиқилган, кузатув кенгашининг мақоми ва унинг ишини регламентини, унинг аъзоларини сайлаш, шунингдек уларнинг ҳуқуқ ва мажбуриятларини белгилайди.
  3. Компаниянинг кузатув кенгаши Компания фаолиятига умумий раҳбарликни амалга оширади, қонунчилик ва Компания устави билан акциядорлар умумий йиғилишининг ваколат доирасига киритилган масалаларни ҳал этиш бундан мустасно.
  4. Кузатув кенгаши аъзолари ўртасида вазифаларни тақсимлаш кузатув кенгаши раиси томонидан кузатув кенгашнинг ҳар бир аъзоси учун аниқ амалга оширилади.
  5. Кузатув кенгаши раиси ва аъзоларига ҳақ тўлаш, Компаниянинг молиявий натижалари ва корпоратив бошқарув тизимининг мустақил баҳоланиши натижаларига асосан «Кузатув кенгаши, ижроия органи ва тафтиш комиссиясини моддий рағбатлантириш тўғрисида»ги Низомга мувофиқ амалга оширилади.

# КУЗАТУВ КЕНГАШИНИНГ ВАКОЛАТЛАРИ

* 1. Компания кузатув кенгаши ваколат доирасига қуйидагилар киради:
     1. Компанияни ривожлантириш стратегиясига эришиш бўйича кўрилаѐтган чора-тадбирлар тўғрисида жамият ижроия органининг ҳисоботини мунтазам равишда эшитиб борган ҳолда жамият фаолиятининг устувор йўналишларини белгилаш;
     2. акциядорларнинг йиллик ва навбатдан ташқари умумий йиғилишларини чақириш, Ўзбекистон Республикасининг «Акциядорлик жамиятлари ва акциядорларнинг ҳуқуқларини ҳимоя қилиш тўғрисида»ги Қонунининг 65-моддаси   
        11-қисмида кўрсатилган ҳолатлар бундан мустасно;
     3. акциядорлар умумий йиғилишининг кун тартибини тайёрлаш, акциядорларнинг умумий йиғилиши ўтказиладиган сана, вақт ва жойни белгилаш;
     4. акциядорларнинг умумий йиғилиши ўтказилиши ва иштирок этиш ҳақида хабар қилиш учун Компания акциядорларининг реестрини шакллантириш санасини белгилаш;
     5. Ўзбекистон Республикаси «Акциядорлик жамиятлари ва акциядорларнинг ҳуқуқларини ҳимоя қилиш тўғрисида»ги қонунининг 59-моддаси биринчи қисмининг иккинчи хатбошисида назарда тутилган масалаларни акциядорларнинг умумий йиғилиши ҳал қилиши учун киритиш;
     6. компаниянинг устав капиталини кўпайтириш, шунингдек компания уставига компаниянинг устав капиталини кўпайтириш ҳамда компаниянинг эълон қилинган акциялари сонини камайтириш билан боғлиқ ўзгартиш ва қўшимчалар киритиш тўғрисидаги қарор қабул қилиш ҳамда тегишли хужжатларни (акциялар чиқариш тўғрисидаги қарор ва эмиссия рисоласини) тасдиқлаш;
     7. мол-мулкнинг бозор қийматини белгилашни ташкил этиш;
     8. Компаниянинг бошқарув аъзоларини тузиш (раисдан ташқари) сайлаш (тайинлаш), уларнинг ваколатларини муддатидан илгари тугатиш;
     9. компаниянинг йиллик бизнес-режасини жорий йилнинг 1 декабридан кечиктирмай маъқуллаш.
     10. компаниянинг йиллик бизнес-режасини жорий йилнинг 1 майидан кечиктирмай тасдиқлаш.
     11. ички аудит хизматини ташкил этиш ва унинг ходимларини тайинлаш, шунингдек ҳар чоракда унинг ҳисоботларини эшитиб бориш;
     12. корпоратив маслаҳатчини тайинлаш ва унинг фаолияти тартибини белгиловчи низомни тасдиқлаш;
     13. Аудиторлик қўмитасини ташкил этиш ва унинг ходимларини тайинлаш;
     14. Аудиторлик текширувини ўтказиш (мажбурий аудиторлик текшируви бундан мустасно), аудиторлик ташкилотини белгилаш, унинг хизматларига тўланадиган энг кўп ҳақ миқдори ва у билан шартнома тузиш (шартномани бекор қилиш) тўғрисида қарор қабул қилиш;

2.1.15. Компания Бошқаруви раиси лавозимига танлов эълон қилиш, танловнинг объектив мезонлари, уларнинг якуни бўйича янгича фикрловчи, замонавий талабларга жавоб берувчи юқори малакага эга бўлган, шунингдек, хорижий менежерларни танлаб олиш жараѐнларини ўз ичига олган регламентни тасдиқлаш;

* + 1. Компаниянинг ижроия органига тўланадиган ҳақ ва (ѐки) компенсациялар миқдорларини белгилаш, шунингдек, кўрсатилган тўловларнинг чегараси миқдорини Ўзбекистон Республикаси Вазирлар Маҳкамасининг 28.07.2015 йилдаги 207 – сонли қарори билан тасдиқланган “Давлат улуши бўлган акциядорлик жамиятлари ва бошқа хўжалик юритувчи субъектлар фаолияти самарадорлигини баҳолаш мезонларини жорий этиш тўғрисида”ги қарори билан белгиланган самарадорликнинг муҳим кўрсаткичларига боғлаган ҳолда белгилаш;
    2. Компания ижроия органининг фаолиятига дахлдор ҳар қандай ҳужжатлардан эркин фойдаланиш ва компания Кузатув кенгаши зиммасига юклатилган вазифаларни бажариш учун бу ҳужжатларни ижроия органидан олиш. Компания Кузатув кенгаши ва унинг аъзолари олинган ҳужжатлардан фақат хизмат мақсадларида фойдаланиши мумкин;
    3. Компания ижроия органининг Компания таркибига кирувчи корхоналар фаолияти юзасидан уларнинг тасдиқланган бизнес-режасига мувофиқ, бажарилган ишлар ва эришилган кўрсаткичлар тўғрисида ҳисоботини мунтазам эшитиш;
    4. Компания ижроия органи, ички назорат органи, Компанияда ташкил этилган коллегиал органлар фаолиятини мувофиқлаштириш, зарур бўлганда, Компания ривожланиш режасини ишлаб чиқишни ташкил этиш ва унда белгиланган мақсадларга эришиш мониторинги учун экспертларни жалб этиш;
    5. Компаниянинг «Ахборот сиѐсати тўғрисида»ги Низомни тасдиқлаш;
    6. дивиденд миқдори, уни тўлаш шакли ва тартиби юзасидан тавсиялар бериш;
    7. Компаниянинг заҳира фондидан ва бошқа фондларидан фойдаланиш;
    8. Компаниянинг филиалларини ташкил этиш ва ваколатхоналарини очиш;
    9. Компаниянинг шўъба ва тобе хўжалик жамиятларини ташкил этиш (улар акциядорлик жамияти ѐки масъулияти чекланган жамият шаклидаги ташкил этилади);
    10. Компаниянинг ташкилий тузилмасини ишлаб чиқиш, уни жорий этиш бўйича акциядорларнинг умумий йиғилишига тавсия бериш ва мунтазам баҳоланиши бўйича ишларнинг қонунчиликда белгиланган талабларга мувофиқ тарзда амалга оширилишини, шунингдек йиллик молиявий ҳисоботларни Халқаро молиявий ҳисобот стандартларига мувофиқ тарзда эълон қилишга ўтиш учун малакали хизмат кўрсатувчи аудиторлик ѐки консалтинг ташкилотларини жалб этиш бўйича ишларни мувофиқлаштиришни таъминлаш.
    11. Ўзбекистон Республикасининг «Акциядорлик жамиятлари ва акциядорларнинг ҳуқуқларини ҳимоя қилиш тўғрисида»ги Қонунинг 8-бобига асосан баланс қиймати ѐки олиш қиймати битим тузиш тўғрисида қарор қабул қилинаѐтган санада компания соф активлари миқдорининг ўн беш фоизидан эллик фоизигача ташкил этувчи мол-мулк хусусида йирик битим тузиш тўғрисидаги қарор қабул қилиш;
    12. Ўзбекистон Республикасининг «Акциядорлик жамиятлари ва акциядорларнинг ҳуқуқларини ҳимоя қилиш тўғрисида»ги Қонунинг 9 – бобига асосан Компаниянинг аффилланган шахси билан битимлар тузиш тўғрисида қарор қабул қилиш;
    13. Компаниянинг тижорат ва нотижорат ташкилотлардаги иштироки билан боғлиқ битимларни қонун ҳужжатларида белгиланган тартибда тузиш;
    14. Компаниянинг корпоратив облигацияларини қайтариб сотиб олиш тўғрисида қарор қабул қилиш.
    15. Қимматли қоғозлар чиқарилиши тўғрисидаги қарор (акциялар, облигациялар) ва эмиссия рисоласини тасдиқлаш;
    16. Қимматли қоғозлар чиқарилиши тўғрисидаги қарорга (акциялар, облигациялар) ва эмиссия рисоласига ўзгартиришлар ва (ѐки) қўшимчалар киритиш ва уларнинг матнини тасдиқлаш;
    17. Ўзбекистон Республикаси «Акциядорлик жамиятлари ва акциядорларнинг ҳуқуқларини ҳимоя қилиш тўғрисида»ги Қонунининг 34-моддасига мувофиқ акцияларни жойлаштириш (ташкил этилган қимматли қоғозлар савдоларига чиқариш) нархини белгилаш;
    18. Компания томонидан корпоратив облигациялар, шу жумладан акцияларга айирбошланадиган облигациялар чиқариш тўғрисида қарор қабул   
        қилиш;
    19. Қимматли қоғозларнинг ҳосилаларини чиқариш тўғрисида қарор қабул қилиш;
    20. Корпоратив облигацияларни чиқариш тўғрисида қарор қабул қилиш;
    21. ҳомийлик (хайрия) ѐки беғараз ёрдам кўрсатиш (олиш) тўғрисида қарорларни фақат акциядорларнинг умумий йиғилиши томонидан белгиланган тартиб ва шартлар асосида, шунингдек, қонун ҳужжатларида белгиланган доирада,  
         бу ҳақда барча акциядорлар учун маълумотларни ошкор этган тарзда қабул қилиш;
    22. Компанияда корпоратив бошқарув тизимини баҳолашни ўтказиш учун мустақил ташкилотни танлов асосида жалб этиш;
    23. Компанияда Корпоратив бошқарув кодекси тавсияларини жорий этиш юзасидан назоратни амалга ошириш;
    24. Кузатув кенгаши барча акциядорларга, уларнинг улуши, даромад даражаси, жинси, ирқи, дини, миллати, тили, ижтимоий келиб чиқиши, шахсий ва ижтимоий мавқеидан қатъи назар бир хил муносабатни таъминлаш;
    25. Компания кузатув кенгашининг ваколат доирасига қонун хужжатлари ва Компания уставига мувофиқ бошқа масалаларни ҳал этиш ҳам киритилиши мумкин.

2.3 Компания кузатув кенгашининг ваколат доирасига киритилган масалалар ҳал қилиш учун Компаниянинг ижроия органига ўтказилиши мумкин эмас.

# КУЗАТУВ КЕНГАШИ АЪЗОЛАРИНИ САЙЛАШ, ТАЙИНЛАШ ВА ВАКОЛАТИНИ МУДДАТИДАН ИЛГАРИ ТУГАТИШ

* 1. Компания кузатув кенгашининг аъзолари қонунчиликда ва Компания уставида назарда тутилган тартибда акциядорларнинг умумий йиғилиши томонидан   
     уч йиллик муддатга сайланади.
  2. Компания кузатув кенгашининг сон таркиби 9 кишидан иборат. Кузатув кенгаши таркибига 1 (бир) нафар мустақил аъзо сайланади.
  3. Кузатув кенгаши таркибида биттадан кам бўлмаган (аммо уставда кўзда тутилган кузатув кенгаши аъзолари сонининг 15 фоизидан кам бўлмаган) мустақил аъзо киритилади. Бунда мустақил аъзо номзоди акциядорларнинг розилиги билан амалга оширилади. Мустақил аъзо номзоди илгари сурилмаган тақдирда   
     компания Кодекснинг ушбу тавсиясига амал қилмаганлиги сабаблари тўғрисидаги маълумотларни эълон қилади.
  4. Компаниянинг кузатув кенгаши таркибига сайланган шахслар чекланмаган тарзда қайта сайланиши мумкин.
  5. Компания бошқаруви раиси ва аъзолари Компаниянинг кузатув кенгашига сайланиши мумкин эмас.
  6. Компанияда меҳнат шартномаси (контракт) бўйича ишлаѐтган шахслар Компаниянинг кузатув кенгаши аъзоси бўлиши мумкин эмас.
  7. Компания кузатув кенгаши аъзолари вазифасини бажаришдан қуйидаги ҳолатларда озод этилади:
     + ёзма ариза берган тақдирда;
     + ваколатларидан маҳрум этилган тақдирда;
     + ўзининг мажбуриятларига риоя қилмаганда;
     + белгиланган тартибда муомалага лаёқатсиз ёки муомала лаёқати чекланган деб топилган тақдирда;
     + унга нисбатан озодликдан маҳрум этиш тўғрисидаги суднинг айблов ҳукми қонуний кучга кирган тақдирда;
     + вафот этган тақдирда;
     + соғлиғи ҳолатига ѐки бошқа узрли сабабларга кўра вазифасини бажаришга қодир бўлмай қолган тақдирда.
  8. Кузатув кенгаши аъзоларининг ваколатини муддатидан илгари тугатиш акциядорларнинг умумий йиғилиши томонидан амалга оширилади.
  9. Кузатув кенгашига сайланган шахснинг ваколатларини муддатидан илгари тугатиш акциядорлар умумий йиғилиши қарорига кўра амалга оширилади.
  10. Компаниянинг кузатув кенгаши таркибига сайланадиган шахсларга нисбатан қўйиладиган қўшимча талаблар Компания уставида ѐки акциядорларнинг умумий йиғилиши томонидан тасдиқланган қарорда белгилаб қўйилиши мумкин.
  11. Компаниянинг кузатув кенгаши аъзолари сайлови кумулятив овоз бериш орқали амалга оширилади.
  12. Кумулятив овоз беришда ҳар бир акциядорга тегишли овозлар сони Компаниянинг кузатув кенгашига сайланиши лозим бўлган шахслар сонига кўпайтирилади ва акциядор шу тариқа олинган овозларни битта номзодга тўлиқ беришга ѐки икки ва ундан ортиқ номзодлар ўртасида тақсимлашга ҳақли.
  13. Энг кўп овоз тўплаган номзодлар Компания кузатув кенгашининг таркибига сайланган деб ҳисобланади.
  14. Акциядорларнинг умумий йиғилишида сайланган Кузатув кенгаши аъзоси мазкур йиғилиш баённомасида қайси акциядорнинг вакили эканлиги ёки Кузатув кенгашининг қайси аъзоси мустақил аъзо эканлиги кўрсатилиши керак.

# КУЗАТУВ КЕНГАШИНИНГ АЪЗОЛАРИГА ҚЎЙИЛАДИГАН ТАЛАБЛАР

* + 1. Кузатув кенгаши аъзолари Корпоратив бошқарув, менежмент, иқтисодий   
       ва ҳуқуқий ҳамда маркетинг масалалари, фармацевтика, медицина бўйича билим ва кўникмалардан бирига эга бўлишлари лозим.
    2. Компания кузатув кенгаши аъзолари (қонунчиликда ўрнатилган ҳолатлардан ташқари) Корпоратив бошқарув илмий-таълим Маркази томонидан берилган Корпоратив бошқарувчи малака аттестати ѐки сертификатга эга бўлиши лозим.
    3. Компаниянинг Кузатув кенгаши таркибига камида бир нафар мустақил аъзо киритилиши керак. Бунда Кузатув кенгашининг мустақил аъзолигига номзодлар Компаниянинг Кузатув кенгаши ва/ёки акциядор/акциядорлар томонидан, қоида тариқасида, акциядорлар умумий йиғилиши кўриб чиқиши   
       учун танлов асосида кўрсатилади.
    4. Қуйидагилар Кузатув кенгашининг мустақил аъзоси бўлиши мумкин эмас:

• сўнгги уч йил ичида Компанияда ва (ёки) Компаниянинг аффилланган шахсларида ишлаган шахс;

• Компания овоз берувчи акцияларининг беш ёки ундан ортиқ фоизига эгалик қилувчи (тўғридан-тўғри ва (ёки) аффилланган шахслар орқали) акциядор;

• Компаниянинг ва (ёки) унинг аффилланган шахсининг йирик мижози ва (ёки) йирик етказиб берувчиси билан фуқаролик-ҳуқуқий муносабатларда бўлган шахс. Бунда қайси шахслар билан базавий ҳисоблаш миқдорининг икки минг бараваридан кўп бўлган суммага тенг амалдаги шартнома мавжуд бўлса, ўша шахслар йирик мижоз ва йирик етказиб берувчи деб эътироф этилади;

• сўнгги уч йил ичида Компанияга ва (ёки) Компаниянинг аффилланган шахсларига аудиторлик хизматларини кўрсатган аудиторлик ташкилотининг ходими;

• кетма-кет олти йил давомида Компаниянинг кузатув кенгаши таркибига кирган шахс;

• Компания ва (ёки) унинг аффилланган шахслари билан бирор-бир келишувга эга бўлган шахс, бундан Кузатув кенгаши аъзосининг вазифалари ва функциялари бажарилишини таъминлаш билан боғлиқ бўлган келишувлар мустасно;

• Компаниянинг бошқарув ва ички назорат органларининг ва (ёки) унинг аффилланган шахсларининг аъзоси бўлган шахснинг ёки сўнгги уч йил ичида уларга аъзо бўлган шахснинг яқин қариндоши ёки қуда томондан қариндоши (ота-онаси, ака-укалари, опа-сингиллари, ўғиллари, қизлари, эри (хотини), шунингдек эрининг (хотинининг) ота-онаси, ака-укалари, опа-сингиллари ва фарзандлари) бўлган шахс;

• давлат бошқаруви органининг ёки давлат корхонасининг ходими бўлган шахс;

• Компаниянинг уставида ёки акциядорлар умумий йиғилишининг қарорлари билан тасдиқланган ҳужжатларда белгиланган талабларга мувофиқ бўлмаган шахс.

* + 1. Компания Кузатув кенгаши таркибига сайланган мустақил аъзоларнинг реестрини қимматли қоғозлар бозорини тартибга солиш бўйича ваколатли давлат органи томонидан белгиланадиган тартибга мувофиқ юритади ва уни ўз расмий веб-сайтида эълон қилади.
    2. Компания Кузатув кенгаши мустақил аъзосининг ушбу Низомда белгиланган талабларга мувофиқлиги ўзгарган тақдирда, у Компанияни ва Кузатув кенгашини бу ҳақда икки иш куни ичида хабардор қилиши шарт. Бу ҳолда ушбу Низомнинг 4.3. бандида белгиланган тартибда бошқа номзод мустақил аъзо сифатида таклиф этилади.

# КУЗАТУВ КЕНГАШИНИНГ РАИСИ

* 1. Компания кузатув кенгашининг раиси кузатув кенгаши аъзоларининг умумий сонига нисбатан кўпчилик овоз билан, ушбу кенгаш таркибидан кузатув кенгаши аъзолари томонидан сайланади.
  2. Компаниянинг кузатув кенгаши ўз раисини кузатув кенгаши аъзоларининг умумий сонига нисбатан кўпчилик овоз билан қайта сайлашга ҳақли.
  3. Компания кузатув кенгашининг раиси унинг ишини ташкил этади, кузатув кенгаши мажлисларини чақиради ва уларда раислик қилади, мажлисларда баённома юритилишини ташкил этади, акциядорларнинг умумий йиғилишида раислик қилади.
  4. Компания кузатув кенгашининг раиси бўлмаган тақдирда унинг вазифасини кузатув кенгашининг аъзоларидан бири амалга оширади.

# КУЗАТУВ КЕНГАШИНИНГ МАЖЛИСЛАРИ

* 1. Компания кузатув кенгашининг мажлиси кузатув кенгашининг раиси томонидан унинг ўз ташаббусига кўра, Компания кузатув кенгашининг аъзоси, тафтиш комиссияси, Бошқарувининг, шунингдек ички аудит хизмати бошлиғи ва Компаниянинг бир фоиздан кам бўлмаган акциядорларнинг талабига кўра чақирилади.
  2. Компания кузатув кенгаши мажлислари унинг раиси томонидан ҳар чоракда камида бир марта чақирилади. Йиғилишда мажбурий тартибда қуйидагилар кўриб чиқилади:
     + Компания ижроия органининг Компаниянинг йиллик бизнес-режа кўрсаткичларининг бажарилиши ва ривожлантириш стратегиясига эришиш бўйича кўрилаётган чора-тадбирлар тўғрисидаги, Компания таркибига кирувчи корхоналар фаолияти юзасидан уларнинг тасдиқланган бизнес- режасига мувофиқ, бажарилган ишлар ва эришилган кўрсаткичлар тўғрисидаги ҳисоботлари;
     + Компанияда йирик битим ёки аффилланган шахслар билан битим тузилиши, шу жумладан, ушбу битимларни тузишда қонун ҳужжатлари ва компаниянинг ички ҳужжатларига риоя этилиши бўйича тафтиш комиссиясининг хулосалари;
     + Ички аудит хизмати ҳисоботи;
  3. Компанияда техник воситалар, кузатув кенгаши аъзоларини идентификация қилиш воситалари ва бошқа аппаратуралар мавжуд бўлган тақдирда, кузатув кенгашининг мажлислари видеоконференц-алоқа тарзида ўтказилиши мумкин.
  4. Компания кузатув кенгашининг мажлисини ўтказиш учун кворум Компания кузатув кенгашига сайланган аъзоларнинг етмиш беш фоизидан кам бўлмаслиги керак.
  5. Компания кузатув кенгаши аъзоларининг сони Компания уставида назарда тутилган миқдорнинг етмиш беш фоизидан кам бўлган тақдирда, Компания кузатув кенгашининг янги таркибини сайлаш учун акциядорларнинг навбатдан ташқари умумий йиғилишини чақириши шарт. Кузатув кенгашининг қолган аъзолари   
       
     акциядорларнинг бундай навбатдан ташқари умумий йиғилишини чақириш тўғрисида қарор қабул қилишга, шунингдек Компания бошқарув раисининг ваколатлари муддатидан илгари тугатилган тақдирда, унинг вазифасини вақтинча бажарувчини тайинлашга ҳақлидир.
  6. Компания кузатув кенгашининг мажлисида қарорлар мажлисда ҳозир бўлганларнинг кўпчилик овози билан қабул қилинади, агар Ўзбекистон Республикасининг “Акциядорлик жамиятлари ва акциядорларнинг ҳуқуқларини ҳимоя қилиш тўғрисида”ги Қонуни ва Компания уставида ўзгача қоида назарда тутилмаган бўлса. Компания кузатув кенгашининг мажлисида масалалар ҳал этилаѐтганда кузатув кенгашининг ҳар бир аъзоси битта овозга эга бўлади.
  7. Компания кузатув кенгашининг раиси кузатув кенгаш аъзоларининг овози тенг бўлган ҳолларда ҳал қилувчи овозга эга.
  8. Компаниянинг устав фондини (капиталини) кўпайтириш тўғрисидаги ва Компания уставига тегишли ўзгартиришлар киритиш ҳақидаги қарорлар Компаниянинг кузатув кенгаши томонидан бир овоздан қабул қилинади.
  9. Компания кузатув кенгашининг бир аъзоси ўз овозини кузатув кенгашининг бошқа аъзосига ѐки учинчи шахсга беришига йўл қўйилмайди.
  10. Компания кузатув кенгашининг мажлисида баѐннома юритилади. Кузатув кенгашининг мажлис баѐнномаси котиб томонидан юритилади. Кузатув кенгаши мажлисининг баѐнномаси мажлис ўтказилганидан сўнг ўн кундан кечиктирмай тузилади.
  11. Мажлис баѐнномасида қуйидагилар кўрсатилади:
* мажлис ўтказилган сана, вақт ва жой;
* мажлисда ҳозир бўлган шахслар;
* мажлиснинг кун тартиби;
* овоз беришга қўйилган масалалар, улар юзасидан ўтказилган овоз бериш якунлари;
* қабул қилинган қарорлар.
  1. Компания кузатув кенгаши мажлисининг баённомаси мажлисда иштирок этаётган Компания кузатув кенгаши аъзолари томонидан имзоланади, улар мажлис баённомаси тўғри расмийлаштирилиши учун жавобгар бўлади.
  2. Компания кузатув кенгаши мажлисининг баѐнномаси имзоланган куни Компаниянинг ижроия органига ижро этиш учун топширилади. Кузатув кенгаши акциядорларнинг умумий йиғилишини чақириш тўғрисида қарор қабул қилган тақдирда мазкур қарор ҳақидаги ахборот Компаниянинг ижроия органига кузатув кенгашининг мажлиси ўтказиладиган куни топширилади.
  3. Компания кузатув кенгашининг қарорлари сиртдан овоз бериш йўли билан (сўров йўли билан) Компания кузатув кенгашининг барча аъзолари томонидан бир овоздан қабул қилиниши мумкин. Сўров йўли билан ўтказиладиган йиғилишлар мазкур Низомга илова қилинган бюллетенни юбориш орқали амалга оширилади. Бюллетен Компания кузатув кенгаши аъзоси томонидан шахсан тўлдирилиб, имзоланади.

# КУЗАТУВ КЕНГАШИ АЪЗОЛАРИНИНГ ҲУҚУҚ ВА МАЖБУРИЯТЛАРИ

* 1. Кузатув кенгаши аъзоси қуйидаги ҳуқуқларга эга:
  + кузатув кенгаши мажлисида шахсан қатнашиш, йиғилишда муҳокама қилинаѐтган масала юзасидан регламент билан ажратилган вақт доирасида сўзга чиқиш;
  + кузатув кенгаши қарорига кўра муайян давр учун Компаниянинг фаолияти, уни ривожлантириш режалари тўғрисидаги маълумотлар олиш;
  + қонунчиликда ва Компаниянинг ички ҳужжатларида ўрнатилган тартибда ўз вазифаларини бажариб турган давр учун мукофот ва (ѐки) кузатув кенгашининг аъзоси вазифасини бажариш билан боғлиқ харажатларни олиш;
  + Қонунчиликда ва Компания уставида кўзда тутилган бошқа ҳуқуқлар;
  1. Кузатув кенгаши қошида кузатув кенгаши, ижроия органи аъзолари, Компания ходимлари ва жалб этилган экспертлар (тегишли соҳа мутахассислари, соҳа олий таълим муассасалари ўқитувчилари ва бошқалар)дан иборат тегишли масалалар, шу жумладан, низоли вазиятларни аниқлаш ва ҳал этиш, аудит, кадрлар бўйича ва бошқа қўмиталар (ишчи гуруҳлари) ташкил этиш;
  2. Кузатув кенгаши аъзоси қуйидагиларга мажбур:
  + Компания билан битим тузишда аффилланган эканлиги тўғрисида тузилиши кутилаётган битим ҳақидаги маълумотларни, шу жумладан битимда иштирок этаётган шахслар, битим предмети тўғрисидаги маълумотларни, тегишли шартноманинг муҳим шартларини батафсил кўрсатган ҳолда ёзма билдириш юбориш орқали Компанияни хабардор этиши;
  + ўзининг лавозим мажбуриятларини ҳалол, шунингдек Компания манфаатлари йўлида у энг яхши деб ҳисоблайдиган усул билан амалга ошириш;
  + Қонунчиликда ва Компания уставида кўзда тутилган бошқа мажбурятлар.
  1. Кузатув кенгаши аъзолари Компания акциядорлари, бошқарув ва назорат органи аъзолари ўртасида ўзаро ишонч, ҳурмат, ҳисобдорлик ва назорат тамойиллари асосидаги ҳамкорликни таъминлайди.
  2. Кузатув кенгаши аъзолари Компания имкониятларидан (мулкий ва номулкий ҳуқуқлар, хўжалик фаолияти соҳасидаги имкониятлар, Компаниянинг фаолияти   
     ва режалари тўғрисидаги ахборотлар) шахсий бойлик орттириш мақсадида фойдаланиш ҳуқуқига эга эмас.
  3. Компания Кузатув кенгашининг мустақил аъзоси Кузатув кенгашининг   
     бошқа аъзолари билан бир қаторда ушбу Низомда белгиланган тенг ҳуқуқлар ва мажбуриятларга эга бўлади.

# КУЗАТУВ КЕНГАШИ АЪЗОЛАРИНИНГ ЖАВОБГАРЛИГИ

* 1. Компания кузатув кенгашининг аъзолари ўз ҳуқуқларини амалга оширишда ва ўз мажбуриятларини бажаришда Компаниянинг манфаатларини кўзлаб иш тутиши ҳамда қонун хужжатларида ва Компания уставида белгиланган тартибда жавобгар бўлиши лозим.
  2. Агар бир нечта шахс жавобгар бўлса, уларнинг Компания олдидаги жавобгарлиги солидар жавобгарлик бўлади.
  3. Компанияга зарар етказилишига сабаб бўлган қарорга овоз беришда иштирок этмаган ѐки ушбу қарорга қарши овоз берган Компания кузатув кенгаши аъзолари жавобгар бўлмайди.
  4. Компания ѐки у жойлаштирган акцияларнинг ҳаммаси бўлиб камида бир фоизига эгалик қилувчи акциядор (акциядорлар) Компанияга етказилган зарарларнинг ўрнини қоплаш тўғрисидаги даъво билан кузатув кенгашининг аъзоси устидан судга мурожаат қилишга ҳақли.
  5. **КУЗАТУВ КЕНГАШИ ҚОШИДАГИ ҚЎМИТАЛАР ФАОЛИЯТИ**
     1. Энг муҳим масалаларни кўриб чиқиш ва Компаниянинг Кузатув кенгашига тавсиялар тайёрлаш учун Кузатув кенгаши аъзолари орасидан қўмиталар ташкил этилади.
     2. Компанияда Кузатув кенгаши қарори билан қуйидаги қўмиталар ташкил этилади:
* Стратегия ва инвестициялар қўмитаси;
* Аудит қўмитаси;
* Тайинловлар ва ҳақ тўлаш қўмитаси;
* Коррупцияга қарши курашиш ва этика қўмитаси.
  + 1. Барча қўмиталарнинг фаолияти қўмита таркиби, ваколатлари, иш тартиби ҳамда аъзоларининг ҳуқуқ ва мажбуриятлари каби қоидаларни ўз ичига олган ички ҳужжатлар билан тартибга солинади.
    2. Қўмиталар таркиби Кузатув кенгаши аъзоларидан иборат бўлади. Зарур ҳолларда қўмиталар ишига Компания ижро органлари аъзолари, Компания ходимлари ва ташқи экспертлар жалб этилиши мумкин.
    3. Қўмиталар аъзолари Компания Кузатув кенгаши раисининг тавсияси асосида Кузатув кенгаши аъзоларидан уларнинг ваколат муддати даврига кўпчилик овоз билан сайланади. Кузатув кенгаши қўмита аъзолари орасидан қўмита раисини тайинлайди.
    4. Қўмита мажлисида унинг аъзоларининг камида 2/3 қисми иштирок қилса, мажлис ваколатли ҳисобланади, бунда қўмита раиси иштирок этиши шарт. Мажлисда қарорлар оддий кўпчилик овоз билан қабул қилинади. Ҳар бир қўмита аъзоси бир овозга эга.
    5. Қўмитанинг қарори мажлис баённомаси билан расмийлаштирилади. Ушбу баённома қўмита котиби томонидан юритилади ва у овоз беришда қатнашган аъзолари томонидан имзоланади.
  1. **ЯКУНИЙ ҚОИДАЛАР**
     1. Компаниянинг Корпоратив ва мулкий муносабатлар бўлими   
        Кузатув кенгаши аъзоларини зарур материаллар билан таъминлаш, шунингдек, акциядорлар ва инвесторлар билан ўзаро ҳамкорлик учун масъул ҳисобланади.
     2. Ушбу Низом талабларини бузган айбдор шахслар ўрнатилган тартибда жавобгарликка тортилади.
     3. Агар мазкур Низомнинг маълум бир қоидалари Ўзбекистон Республикасининг амалдаги қонунчилиги ва/ѐки Компаниянинг уставига зид келса, ушбу қоидалар ўз кучини йўқотади ва ушбу қоидалар билан тартибга солинадиган масалалар бўйича мазкур Низомга тегишли ўзгартиришлар киритилгунга қадар Ўзбекистон Республикасининг амалдаги қонунчилиги ва/ѐки Компания уставига амал қилинади.